ג'וקר: טירוף בשניים

ג'וקר: טירוף בשניים (באנגלית: Joker: Folie à Deux) הוא סרט מתח פסיכולוגי מוזיקלי אמריקאי, שבוים על ידי טוד פיליפס על פי תסריט שנכתב על ידי פיליפס וסקוט סילבר והופק על ידי אולפני האחים וורנר ואולפני די.סי בשיתוף פעולה עם "Joint Effort". הסרט מבוסס באופן רופף על דמותו של הג'וקר מבית DC קומיקס, והוא משמש כסרט המשך לסרט "ג'וקר". בסרט שב חואקין פיניקס לגלם את דמותו של ארתור פלק / ג'וקר, ולצדו מככבת ליידי גאגא בתפקיד הארלין קווינזל. בתפקידי משנה מופיעים זאזי ביטס, ששבה לגלם את דמותה של סופי דומונד מהסרט הקודם, ברנדן גליסון, הארי לוטי וקתרין קינר. במקור, נועד הסרט "ג'וקר" להיות סרט עצמאי, שאמנם ישיק סדרת סרטים תחת המותג "DC Black" אך לא יזכה לסרטי המשך. פיליפס עצמו הביע עניין בהפקת סרט המשך אך במקביל אישר כי הסרט הראשון לא נועד לקבל אחד כזה מלכתחילה. פיתוחו של הסרט החל ביוני 2022, וצילומיו התקיימו בניו יורק, לוס אנג'לס, ובבלוויל, ניו ג'רזי, מדצמבר 2022 עד אפריל 2023. בכורת הסרט התקיימה בפסטיבל הסרטים של ונציה ה-81 ב-4 בספטמבר 2024, והוא עלה לאקרנים בישראל ב-3 באוקטובר 2024, ובארצות הברית ב-4 באוקטובר 2024. הסרט קיבל ביקורות מעורבות הן מהמבקרים והן מהקהל, שמחד שיבחו את עיצוב ההפקה, התלבושות, הסצנות המוזיקליות ואת ביצועיהם של פיניקס וגאגא, אך מאידך ביקרו את עלילת הסרט, אפיון הדמויות החלש והתמות בהן עוסקת העלילה. הסרט נפתח בסצנה מונפשת, בה זהותו של הג'וקר נגנבת על ידי הצל שלו, שתופס את מקומו ומבצע נאמבר עבור תוכנית טלוויזיה, לפני שנוטש אותו על הבמה לבוש למחצה ומוכה קשות על ידי שלושה שוטרים. בשנת 1983, שנתיים לאחר אירועי הסרט הקודם, ארתור פלק נמצא במעצר בבית החולים "ארקהם סטייט" וממתין לגזר דינו על הפשעים שביצע. עורכת דינו, מריאן סטיוארט, מתכננת לטעון כהגנה שארתור סובל מהפרעת זהות דיסוציאטיבית וכי פרסונת ה"ג'וקר" שלו היא האחראית על הפשעים. במהלך פגישה של טיפול במוזיקה, פוגש ארתור מטופלת אחרת, הארלין "לי" קווינזל, שמספרת לו שהיא גדלה באותה שכונה בה הוא גדל, שהיה לה אב מתעלל שמת בתאונת דרכים וכי היא אושפזה לאחר שהציתה את בניין הדירות של הוריה. לי גם מביעה את הערצתה לפשעיו ואישיותו של הג'וקר. במהלך הקרנת סרט למטופלים, לי מציתה אש כהסחת דעת, אך היא וארתור נתפסים בעודם מנסים לברוח, וארתור מושם בבידוד. לי מבקרת אותו בלילה על מנת לומר שהיא משוחררת במטרה להימנע מהשפעתו, אך מבטיחה להשתתף במשפטו, והשניים שוכבים. במהלך ריאיון עם המארח פאדי מאיירס, שר ארתור ללי דרך מסך הטלוויזיה, מעשה אשר מעמיק את אהבתה אליו. ביום המשפט, מזמן עוזר התובע המחוזי הארווי דנט עדים שדוחים את טענותיו של ארתור לאי-שפיות. במהלך הפסקה, מגלה מריאן לארתור שלי הייתה למעשה סטודנטית לפסיכיאטריה שגדלה באפר ווסט סייד, וכי אביה, העובד כרופא, עודנו בחיים. יתר על כן, מגלה לו מריאן שלי אושפזה מרצונה ב"ארקהם" ומעולם לא שרפה בניין דירות. כאשר ארתור מתעמת עם לי, היא מתוודה ששיקרה במאמץ להתקרב אליו, אך גם שהיא הרה ממנו ועברה לגור בבניין הדירות הישן שלו במטרה ליצור להם בית. ביום המשפט למחרת, מפטר ארתור את מריאן ומייצג את עצמו. לאחר שהביא את עמיתו לעבודה לשעבר של ארתור, גארי פודלס, ושכנתו, סופי דומונד לדוכן, שוטח ומוכיח דנט את טענותיו נגד ארתור. ארתור, המושפע בעליל מעדותו של גארי, אינו מגן על עצמו, על אף שבמהלך נאומו הוא מזכיר את השומרים של "ארקהם" באופן שלילי. בשובו ל"ארקהם", הוא נלקח לחדר המקלחות על ידי השומר הראשי ג'קי סאליבן ושני שומרים, שם הוא מוכה באכזריות לפני שמוחזר לתאו עירום חלקית. ריקי, אסיר וחברו של ארתור, מתעמת מילולית עם השומרים, וכתוצאה מכך ג'קי חונק אותו למוות. כשהוא שומע על כך, מעלה ארתור זיכרונות מתוצאות ההרג הראשון שלו בתור "ג'וקר". במהלך טיעון הסיום שלו בבית המשפט למחרת, מוותר ארתור ההרוס על פרסונת "הג'וקר" שלו ולוקח אחריות מלאה על מעשיו. זועמת על כך, לי יוצאת החוצה בסערה, וחבר המושבעים מוצא את ארתור אשם ברצח מדרגה ראשונה. בזמן שפקיד בית המשפט מקריא את פסק הדין, מכונית תופת מתפוצצת מחוץ לבית המשפט, הורגת ופוצעת רבים מהנוכחים במקום ומצלקת חצי מפניו של דנט. בחסות הכאוס, שני חסידים עוזרים לארתור להימלט. ארתור משוטט בגות'אם סיטי ונתקל בלי מחוץ לדירתו הישנה, אך זאת האחרונה דוחה אותו על כך שוויתר על פרסונת "הג'וקר" שלו ומודה ששיקרה לו לגבי היריונה לפני שעוזבת. המשטרה תופסת את ארתור ומחזירה אותו ל"ארקהם". למחרת, ניגש מטופל צעיר לארתור ומתחיל לספר לו בדיחה לפני שהוא דוקר אותו שוב ושוב בבטנו. בעוד ארתור גוסס לאיטו, חורט המטופל חיוך גלאזגו על פניו תוך כדי צחוק. חואקין פיניקס – ארתור פלק / הג'וקר, קומיקאי סטנד-אפ כושל הסובל ממחלה נפשית, שהפך לפושע דמוי-ליצן בעל תפיסת עולם ניהיליסטית לאחר שזכה להתעלמות ולהתעללות קבועים מצד החברה. לדברי הבמאי טוד פיליפס, בעוד שסרט ההמשך ירחיק לכת אל נפשו של פלק, הוא לא יהפוך ל"נסיך-הליצן של הפשע", שכן פרסונת ה"ג'וקר" שלו היא סימבוליזציה לא-רצונית לאנשים שנותנים לו את האהבה שתמיד רצה. ליידי גאגא – הארלין "לי" קווינזל / הארלי קווין, מטופלת בבית החולים "ארקהם סטייט" הפוגשת את ארתור במהלך תרפיה באמצעות מוזיקה; אשר סקרנותה לגביו הופכת בסופו של דבר לאובססיה, והיא פותחת עמו במערכת יחסים רומנטית-קטלנית. כשהוא תיאר את דמותה של קווינזל, פיליפס ציין כיצד גרסה זו של הדמות היא מניפולטיבית, חסרת-מוסריות ו"מקורקעת יותר", וכי הסרט מתעלם בכוונה מהרבה מהמאפיינים הקלאסיים שזוהו עם הדמות בעיבודיה השונים על מנת לשמור על עקביות בעולם וברקע שנוצרו לראשונה בסרט הקודם. קתרין קינר – מריאן סטיוארט, עורכת דינו של ארתור. ברנדן גליסון – ג'קי סאליבן, סוהר העובד בבית החולים "ארקהם סטייט". זאזי ביטס – סופי דומונד, אם חד-הורית ושכנתו לשעבר של ארתור, שעמה ארתור הזה מערכת יחסים רומנטית. הארי לוטי – הארווי דנט, התובע המחוזי הצעיר והחדש של גות'אם, הנחוש להביא את ארתור לדין על פשעיו. סטיב קוגן – פאדי מאיירס, מנחה פופולרי שמראיין את ארתור במהלך שהותו ב"ארקהם סטייט". בנוסף, נמסר כי לי גיל ושרון וושינגטון ישובו לגלם את דמויותיהם של גארי פודלס והעובדת הסוציאלית של ארתור מהסרט הקודם, בהתאמה; ועל ליהוקם של ג'ייקוב לופלנד וקן ליונג לתפקידים שטרם פורסמו, אם כי הוכרז שדמותו של לופלנד תהיה קשורה ל"ארקהם סטייט". במהלך קידום הסרט "ג'וקר", שעלה לאקרנים בשנת 2019, נמסר שלא יהיו לו סרטי המשך, אם כי במקביל נמסר על תוכניותיהם של אולפני האחים וורנר להפיק סדרת סרטים המבוססת על המותג "DC Black" (אנ'), שכלל חומר וקשתות עלילה בוגרים, אפלים וניסיוניים יותר. עם זאת, עוד לפני סיום הסרט, אמר חואקין פיניקס לבמאי טוד פיליפס שהוא לא מרגיש מוכן להשאיר את דמותו של ארתור פלק מאחור; באוגוסט 2024, חשף פיניקס כי הרעיון לסרט ההמשך נוצר בהשראת חלום שחלם בעת צילומי הסרט הראשון; בחלומו הופיעה דמותו של הג'וקר על הבמה, סיפרה בדיחות ושרה. באוגוסט 2019, הצהיר פיליפס שהוא יהיה מעוניין להפיק סרט המשך, בהתאם להצלחת הסרט בקופות ואם פיניקס יהיה מעוניין לשוב לגלם את הדמות. לאחר מכן, הבהיר פיליפס כי "הסרט לא מכין רקע לסרט המשך. תמיד הפקנו אותו כסרט אחד, וזהו." באוקטובר 2019, פיניקס דן עם העיתונאי ומבקר הקולנוע של "הרולינג סטון", פיטר טראוורס, על האפשרות לשוב לגלם את דמותו של ארתור, והצהיר ”אני לא יכול להפסיק לחשוב על זה... אם יש משהו אחר שאנחנו יכולים לעשות עם הג'וקר שאולי יהיה מעניין”, והוסיף בריאיון אחר כי ”זה לא משהו שבאמת רציתי לעשות לפני העבודה על הסרט... כי הן נראות אינסופיות, האפשרויות איתן נוכל ללכת עם הדמות.” על גילום דמותו של הג'וקר בסרט ההמשך שולמו לפיניקס 20 מיליון דולר. פיניקס ופיליפס שקלו בתחילה להפיק מחזה-המשך פוטנציאלי שיוצג בתיאטראות ברודוויי במקום להפיק סרט המשך קונבנציונלי המתאר את התפתחותו של ארתור לאויבו של באטמן על ידי הפיכתו ל"נסיך-הליצן של הפשע" או להפכו לפושע-על העומד בראשות סינדיקט פלילי, על אף עיבוד הסרט הראשון לרצח הוריו של ברוס ויין. במקום זאת, העדיף פיליפס להתמקד באופן שבו התמוטטותו הנפשית של ארתור כבשה את גות'אם, והיה מעוניין לבחון כיצד עצם רעיון הבידור הפך ממה שהעמיד במרכזו את תעשיית הסרטים והטלוויזיה לכל שערורייה הניצבת במוקד החדשות היומיות. פיליפס מצא את תהליך השחתת הבידור עד לנקודה שבה דיונים משפטיים דוגמת המשפט של ג'וני דפ נגד אמבר הרד או כתבי האישום של דונלד טראמפ הפכו לקרקסיים תקשורתיים ובידוריים "עצוב ומדאיג". ב-20 בנובמבר 2019, נמסר על ידי "הוליווד ריפורטר" על פיתוחו של סרט המשך, אותו יכתבו פיליפס וסקוט סילבר ובו עתיד לשוב פיניקס לגלם את דמותו של ארתור. מנגד, על ידי "דדליין הוליווד" נמסר כי מדובר בדיווח כוזב וכי המשא ומתן על פיתוחו של סרט המשך טרם החל. פיליפס הגיב לדיווחים באומרו שהוא שוחח על פיתוחו של סרט המשך עם "האחים וורנר", אך כי מדובר בגדר אפשרות, אך טרם אושר פיתוחו. בנוסף, אישר פיליפס כי המשכיותו של הסרט "באטמן", שעלה לאקרנים בשנת 2022, לא תהיה קשורה לזו של "ג'וקר". במהלך ריאיון עם "וראייטי" בפסטיבל הסרטים הבינלאומי בפאלם ספרינגס, הביע פיליפס עניין בהפקת סרט ספין אוף שתתמקד בדמותו של באטמן. פיליפס ופיניקס החלו לשקול ברצינות את הרעיון ליצור מחזה-המשך לסרט שיוצג בתיאטרון קרלייל; עם זאת, לבסוף החליטו פיליפס ופיניקס שלא לעשות זאת בשל זמן ההכנה הארוך שהיה נדרש מהם אילו עשו כן ובשל השלכותיה של מגפת הקורונה בארצות הברית, ובמקום זאת החלו פיליפס וסילבר לפתח סרט המשך שבמרכזו הקונספט המוזיקלי של פיניקס. פיליפס מצא שהרעיון "מסוכן" דיו על מנת להעניק לסרט את "החוצפה והמורכבות" לשלב בין מוזיקה, ריקוד, דרמה משפטית, קומדיה, טרגדיה וסיפור אהבה קלאסי. בהיותו מודע לכך שצופי קולנוע צעירים עשויים שלא לצפות בסרט בשל העדפתם לסרטי קומיקס רגילים, פיליפס ביקש להסתמך על "תיאבונם" של צופים אלו למשהו חדש ושונה במטרה לעזור לסרט לבדל את עצמו מרימייקים ואתחולים. פיניקס הציע את הרעיון לשלב את דמותו של ארתור עם "ג'וקר נשית" שתוכל לשמש כשותפתו לריקוד ב"מעין טנגו פסיכוטי"; הצעה זו הובילה את פיליפס וסילבר לרעיון לכלול בסרט את דמותה של הארלי קווין, פסיכיאטרית לשעבר בבית החולים "ארקהם" שהפכה לאהובתו ויד-ימינו של הג'וקר, שהוצגה לראשונה ב"באטמן - הסדרה המצוירת", במטרה לשרת מטרה זו. ביוני 2022 הודיע פיליפס רשמית על פיתוחו של סרט ההמשך, פרי עטו ושל סילבר. בנוסף נחשף כי שמו של הסרט יהיה "Joker: Folie à Deux" (בתרגום לעברית: "ג'וקר: טירוף בשניים"; על שם תסמונת פסיכואנליטית המתארת פסיכוזה משותפת). בפברואר 2023, אישר מנכ"ל אולפני די.סי, ג'יימס גאן, כי הסרט יהיה פרויקט של המותג "DC Elseworlds", המתרחש מחוץ ליקום DC הראשי (DCU). בנוסף, הצהיר פיליפס כי מטרתו במהלך הפקת הסרט הייתה לגרום לצופים להרגיש כאילו הם צופים בסרט שהופק על ידי "משוגעים", והביע את סלידתו מהתייחסויות לסרט כאל "מחזמר", מכיוון שלסרט אין נאמברים מוזיקליים מסורתיים, וכי רוב המוזיקה מכילה דיאלוגים ושירים כמו "Get Happy",‏ "For Once in My Life" ו-"That's Life" מושמעים כאשר ארתור כושל בביטוי המילים שהוא רוצה לומר ומעבירים את הרגשות שחשים ארתור פלק והארלי קווין ואת מה שהם מחפשים במערכות יחסיהם השונות – כשהראשון נמשך ליותר לבלדות רומנטיות בעוד האחרונה מעדיפה מוזיקה על יחסי-כוחות. ב-25 ביולי 2024, בריאיון עבור כתבת שער ל"אמפייר", העירה ליידי גאגא על השירה שהיא נדרשה לבצע: ”זה לא היה דומה לשום דבר שעשיתי אי פעם. [...] אני זמרת מיומנת, נכון? אז הנשימה שלי הייתה שונה כששרתי בדמותה של לי. כשאני נושמת כדי לשיר על הבמה, יש לי את הדרך המאוד מבוקרת הזו לוודא שאני בשליטה והיא מתקיימת בקצב ובאורך הנכונים, אבל לי מעולם לא הייתה יודעת איך לעשות את זה. אז, העניין היה להסיר את כל הטכניקות, להסיר את צורת האמנות שלי מכל זה ולהיות לגמרי מי שהיא.” פיליפס הצהיר בנוסף על גרסתם הייחודית לדמות כי ”בעוד שיש כמה דברים שיהיו מוכרים בה בעיני אנשים, זו באמת הפרשנות של גאגא עצמה, והפרשנות של סקוט [סילבר] ושלי. היא הפכה לדרך שבה מנסון עיצב בנות שהעריצו אותו. הדרך שבה לפעמים לאנשים האלו [רוצחים הכלואים] יש אנשים שמעריצים אותם. יש דברים על הארלי בסרט שנלקחו מחוברות הקומיקס, אבל לקחנו את זה והגענו לזה כפי שרצינו שזה יהיה.” על אף שגאגא ופיניקס הציגו בעבר את כישוריהם המוזיקליים בפרויקטים קודמים, פיליפס דרש מהם לשיר בצורה לא-מקצועית, והעדיף "סאונד גולמי יותר וחסר-יציבות" שנע בין אופוריה לייאוש, מה שדרש מהם מדי פעם לשיר בצורה קקפונית. פיליפס שאל את עצמו מה היה צריך לקרות כדי ששני אנשים יפרצו בשירה באמצע שיחה ומאין יכולה המוזיקה להגיע כשאף אחד מלבד הגיבורים לא יכול לשמוע אותה. והגיע למסקנה שהג'וקר והארלי אינם, או צריכים להישמע כמו, זמרים מקצועיים עם קול מושלם, ובמקום זאת עליהם להישמע "מורטי-עצבים אך כנים". ב-20 באוגוסט 2024, נחשף ב"וראייטי" כי הסרט ייפתח בסצנה מונפשת בהשראת מערכוני "לוני טונס" שתונפש על ידי האנימטור ויוצר "שלישיית בלוויל", סילבן שומה, אשר לאחריה תוצג סצנת מהומות בכלא, מריבות משפטיות באולם בית המשפט ומופע כישרונות שיציג את פיניקס וגאגא בתור סוני ושר "הרצחניים". בשלהי יוני 2022, לצד ההכרזה הרשמית על פיתוח הסרט, נמסר על משא ומתן מצד ליידי גאגא על גילום דמותה של הארלי קווין, ונחשף כי הסרט יהיה מוזיקלי בחלקו. באוגוסט 2022, אישרה גאגא רשמית את ליהוקה לסרט. עוד נמסר כי עבור השתתפותה, קיבלה גאגא 12 מיליון דולר. בנוסף, לצד אישור ליהוקה של גאגא, דווח כי זאזי ביטס נמצאת במשא ומתן על חזרה לגילום דמותה של סופי דומונד מהסרט הראשון. באוקטובר 2022, אושר שובה של ביטס, לצד ליהוקם של ברנדן גליסון, קתרין קינר וג'ייקוב לופלנד לצוות השחקנים. גליסון הצטרף לפרויקט מתוך הערצתו הן מההופעה ה"בלתי-ניתנת למחיקה" של פיניקס בסרט הראשון והן לגאגא, אך הודה שהוא "די מאוים" ממה שהיה עליו לעשות עבור גילום דמותו בסרט. בשלהי אוקטובר 2022, נמסר על ליהוקו של הארי לוטי לצוות השחקנים, במה שדווח על ידי "Deadline Hollywood" כ"תפקיד משמעותי", שבהמשך התגלה כגילום דמותו של התובע המחוזי הצעיר הארווי דנט. צילומי הסרט החלו ב-10 בדצמבר 2022, ועליהם הופקד הצלם לורנס שר. שר ציין כי הסרט אחד מהלב (אנ') (1982) של פרנסיס פורד קופולה שימש כמקור השראה ויזואלית עבור צילומי הסרט. צילומי חוץ התרחשו בניו יורק ובלוס אנג'לס עד מרץ 2023. בנוסף, צילמה גאגא סצנות עם קהל של ניצבים שדורשים את מעצרו של ג'וקר מחוץ לבית המשפט של מחוז ניו יורק, מה שגרם למספר מהתושבים המקומיים שנכחו בקרבת מקום לטעות בכך שמדובר בהעמדתו של טראמפ לדין בעקבות כתב האישום הראשון שלו. סצנות בית החולים "ארקהם סטייט" צולמו בבית החולים הנטוש "אסקס קאונטי אייסוליישן" בניו ג'רזי. באפריל 2023, הצילומים התקיימו ב"מדרגות הג'וקר (אנ')", גרם מדרגות ברחוב 167 המערבי בברונקס שהופיעו באופן בולט בסרט הראשון. צילומי הסרט תמו רשמית ב-5 באפריל 2023. הסרט כולו צולם במצלמות דיגיטליות תוצרת IMAX. שלא כמו מחזות זמר רבים בהם השחקנים שרים בליפסינק שהוקלט מראש, פיניקס וגאגא ביצעו את הנאמברים המוזיקליים בלייב על סט הצילומים, בליווי נגן פסנתר שהופיע מחוץ למצלמה תוך עמידה בכל קצב שנקבע על ידם. בינתיים, פיליפס ניסה באופן קיצוני לסנכרן את הטייקים השונים שצולמו לכל שיר לכדי טייקים שלמים וקוהרנטיים בחדר העריכה, חוויה אותה הוא תיאר כ"סיוט". בדצמבר 2023, חשף גאן שהוא סקר חומרים מתוך הסרט שצולמו עבר ומסר את הערותיו לגביהם. עלויות הסרט היו יקרות בהרבה מקודמו, שתקציבו עמד על 60 מיליון דולר. פרסומים מסוימים ציינו את העלויות כ-200 מיליון דולר, אם כי פיליפס הכחיש נתון זה. חלק משמעותי מתקציב הסרט יוחס למשכורות של פיניקס וגאגא, שהרכיבו 50 מיליון דולר מהתקציב. על האפקטים החזותיים עבור הסרט הופקדה חברת האפקטים "Industrial Light & Magic". ערכים מורחבים – Joker: Folie à Deux (פסקול), Harlequin (אלבום של ליידי גאגא) על הלחנת הפסקול עבור הסרט הופקדה המלחינה הילדור גודנאדוטיר, שהייתה אמונה גם על הלחנת פסקול הסרט הקודם. הסרט עתיד לכלול לפחות 15 נאמברים מוזיקליים, כולם קאברים של שירים קיימים, ואף דווח כי קיימת האפשרות שבסרט יופיעו גם שיר מקורי אחד או שניים; בקאברים של שירים אלו ישולבו אלמנטים מהפסקול של הילדור. בכורת הסרט התקיימה לראשונה במהלך פסטיבל הסרטים של ונציה ה-81 ב-4 בספטמבר 2024. בהמשך, עתיד הסרט לעלות לאקרנים בבתי הקולנוע בארצות הברית ב-4 באוקטובר 2024, בהפצת אולפני האחים וורנר. במהלך פאנל שערכו בכנס "CineEurope" בשנת 2024, הודיעו "האחים וורנר" כי הסרט יופץ ברחבי העולם ב-2 באוקטובר 2024, יומיים לפני בכורתו בארצות הברית. בנוסף, הסרט יופץ בפורמט IMAX לאחר ש"מגלופוליס" (2024) תוותר עליהם שבוע לאחר בכורתה. הקדימון הראשון עבור הסרט הופץ ב-10 באפריל 2024, לאחר שהוצג לראשונה על ידי "האחים וורנר" ופיליפס במהלך פאנל ייעודי שהתקיים בכנס ה"סינמקון" 2024. הקדימון כלל את הקאבר של סמי דייוויס ג'וניור וטום ג'ונס לשיר "What the World Needs Now Is Love"‏ (1965). כריסטי קראס מ"לוס אנג'לס טיימס" ציינה כי לתחושתה הצגת הסרט כמחזמר רפררה למגמה שבה נראה היה שאולפני הקולנוע לא ששים לקדם את סרטיהם כמחזות זמר, והביאה את "וונקה" (2023) ו"ילדות רעות: המחזמר" (2024) כדוגמאות לטענתה. רבקה רובין מ"וראייטי" ציינה כי הסצנות מתוך הקדימון מוצגות באור "אפל ומחוספס" והדגישה את תיאור דמותה של קווין בתור "המוזה המטורפת" של פלק. ג'רמי פוסטר וסטפני קאלוי מ-"TheWrap" תיארו את הקדימון ככזה המתמקד ב"אהבתם הפרועה וההרסנית" של קווין ופלק. הקדימון זכה ל-167 מיליון צפיות תוך 24 שעות, והפך לקדימון הנצפה ביותר של האחים וורנר מאז הפצת הקדימון הראשון לסרט "ברבי" (2023). ביום שישי הראשון להקרנתו הכניס הסרט 20 מיליון דולר (כולל הקרנות מקדימות). במקור צפי ההכנסות של הסרט היה גבוה בהרבה. אחת הסיבות לכישלון המסחרי של הסרט היא שהמעריצים לא רצו לראות סרט המשך מוזיקלי לסרט המקורי. הסרט פתח במקום הראשון בקופות עם הכנסות של 40 מיליון דולר, אך מדובר בפתיחה חלשה משמעותית מהתחזיות שעמדו על 50-65 מיליון דולר, ולאחר תיקון ראשוני של 70 מיליון דולר. באתר הביקורות "Rotten Tomatoes", זכה הסרט לציון 62% על בסיס 47 ביקורות, עם דירוג ממוצע של 6.6/10. אתר הביקורות המשוקללות "Metacritic" העניק לסרט את הציון 54/100, על בסיס 23 ביקורות, דבר המצביע על ביקורות "מעורבות או ממוצעות". בדומה לסרט הראשון, קיבל הסרט ביקורות מעורבות, שמחד שיבחו את עיצוב ההפקה, התלבושות, הסצנות המוזיקליות ואת ביצועיהם של פיניקס וגאגא, אך מאידך ביקרו את התסריט, אורכו של הסרט, קצב העלילה ואפיון הדמויות, שנחשב בעיני מספר מבקרים כ"לא מפותח דיו וחלש". בנוסף, הסרט זכה לציון D על ידי CinemaScore וחצי כוכב על ידי PostTrak. הצופים נתנו לסרט ציון נמוך במיוחד: 40% ביקורות חיוביות בלבד. בביקורתו עבור "Deadline Hollywood" העיר פיט האמונד כי לתחושתו הסרט היה "מבריק", ובמקביל גם העיר כי "ערכי ההפקה על הסט מצוינים, במיוחד הצילום של לורנס שר, עיצוב ההפקה של מארק פרידברג והתלבושות של אריאנה פיליפס." ויליאם ביביאני מ-"TheWrap" נתן לסרט ביקורת חיובית וכתב שהסרט "הוא הסרט הכי מעניין על ארתור פלק. הוא באמת קצת נועז, באמת קצת מאתגר, ובאמת קצת אמיתי". בנוסף, תיאר ג'פרי מקנב מ"אינדיפנדנט" את הסרט כ"גאוני" ו"מטריד מאוד". מנגד, ביקר דייוויד ארליך מ-"IndieWire" בחריפות את הסרט וכינה אותו "רע" ו"ריקני". דייוויד רוני מ"הוליווד ריפורטר" טען שהסרט "מתסכל", והתייחס לכך במיוחד שהעלילה "די דלה". גם אוון גליברמן מ"וראייטי" מתח ביקורת על העלילה, והתלונן בנוסף על השימוש המינימלי בדמותה של ליידי גאגא. רפא סאלס רוס מ"הפלייליסט" ורובי קולין מ"הדיילי טלגרף" חלקו שניהם טענות דומות לשל גליברמן על השימוש בדמותה של גאגא; עם זאת, ציין רוס את הנאתו מביצועיו של פיניקס שלדבריו הכילו "תפנית הרבה יותר מכילה, שינוי מבורך לאלו שנרתעו מקרקורי הצחוק החזקים והמעצבנים שהיו לחלק גדול מהסרט הקודם". מדיה וקבצים בנושא ג'וקר: טירוף בשניים בוויקישיתוף "ג'וקר: טירוף בשניים", במסד הנתונים הקולנועיים IMDb (באנגלית) "ג'וקר: טירוף בשניים", באתר Rotten Tomatoes (באנגלית) "ג'וקר: טירוף בשניים", באתר Metacritic (באנגלית) "ג'וקר: טירוף בשניים", במסד הנתונים הקולנועיים KinoPoisk (ברוסית) ערן איצקוביץ, כמה חיכינו: צפו בטריילר הראשון והמטורף לסרט החדש של "ג'וקר", באתר ישראל היום, 10 באפריל 2024 תומר קמרלינג, ‏"ג'וקר: טירוף בשניים" חייב אזהרת טריגר ספציפית מאוד, באתר ‏מאקו‏, 3 באוקטובר 2024 יעל שוב, ‏זה לא הסרט שמעריצי "הג'וקר" רצו. אבל זה הסרט שמגיע להם, באתר "Time Out ישראל", 3 באוקטובר 2024 פבלו אוטין, "ג'וקר: טירוף בשניים": תאונת שרשרת קולנועית, באתר הארץ, 3 באוקטובר 2024 Folie à deux (באנגלית: /foʊˌliː ə ˈdʌ/ foh-LEE ə DUH) הוא מונח שמקורו בצרפתית ומשמעותו "טירוף בשניים". "Biennale Cinema 2024 | Joker: folie à deux". La Biennale di Venezia. July 9, 2024. Archived from the original on July 23, 2024. Retrieved September 11, 2024. Siegel, Tatiana (February 21, 2024). "Warner Bros. Spends Big: 'Joker 2' Budget Hits $200 Million, Lady Gaga's $12 Million Payday, Courting Tom Cruise's New Deal and More". Variety. Archived from the original on February 21, 2024. Retrieved September 11, 2024. Wells, John C. (2008), Longman Pronunciation Dictionary (3rd ed.), Longman, p. 665, ISBN 9781405881180 Chapman, Wilson (August 5, 2022). "Everything We Know About 'Joker 2' So Far". Variety. Archived from the original on August 16, 2022. Retrieved September 11, 2024. תומר קמרלינג, ‏"ג'וקר: טירוף בשניים" חייב אזהרת טריגר ספציפית מאוד, באתר ‏מאקו‏, 3 באוקטובר 2024 Vivarelli, Nick; Shafer, Ellise (July 23, 2024). "Venice Film Festival Lineup: 'Joker 2' With Joaquin Phoenix and Lady Gaga, Angelina Jolie's 'Maria' and Luca Guadagnino's Daniel Craig-Led 'Queer' to Debut in Competition". Variety. Archived from the original on July 23, 2024. Retrieved September 11, 2024. Travis, Ben (July 26, 2024). "Joker Won't Be Gotham's Clown Prince Of Crime In Folie À Deux: 'Arthur's Not A Criminal Mastermind'". Empire. Archived from the original on July 26, 2024. Retrieved September 11, 2024. Kroll, Justin (September 1, 2022). "'Joker: Folie à Deux' Adds Brendan Gleeson To Ensemble". Archived from the original on April 4, 2023. Retrieved September 11, 2024. Sharf, Zack (October 7, 2022). "Margot Robbie Gives Lady Gaga Her Blessing for Harley Quinn Role in 'Joker 2': 'She'll Do Something Incredible With It'". Variety. Archived from the original on October 25, 2022. Retrieved September 11, 2024. Lang, Brent (August 20, 2024). "Todd Phillips Tells All on Making 'Joker 2': Musical Numbers, Method Acting and Joaquin Phoenix's Broadway Dream That Started It All". Variety. Archived from the original on August 21, 2024. Retrieved September 11, 2024. Godfrey, Alex (August 1, 2024). "Can't Smile Without You". GB Readly. Archived from the original on August 2, 2024. Retrieved September 11, 2024. Grobar, Matt (October 20, 2022). "Joker: Folie à Deax Adds Industry's Harry Lawtey". Deadline Hollywood. Archived from the original on March 26, 2023. Retrieved September 11, 2024. Bonomolo, Cameron (July 23, 2024). "New Joker: Folie à Deux Trailer Confirms Batman Villain Harvey Dent". ComicBook.com. Archived from the original on July 23, 2024. Retrieved September 11, 2024. Kit, Borys (September 13, 2022). "Joker: Folie à Deux Casts Jacob Lofland in Key Arkham Asylum Role (Exclusive)". The Hollywood Reporter. Archived from the original on March 9, 2023. Retrieved September 11, 2024. Sanders, Savannah (January 11, 2024). "Joker 2 Cast: DC Announces 12 Main Actors in Sequel". The Direct. Retrieved September 11, 2024. Couch, Aaron (April 2, 2019). "'Joker' Brings Creepy First Trailer to CinemaCon". The Hollywood Reporter. Archived from the original on November 22, 2019. Retrieved August 5, 2022. Sobeczak, Johnny [@JohnnySobeczak] (July 10, 2019). "Todd Phillips pitched JOKER to WB executives at the after party of the WAR DOGS premiere. "He suggested they begin a new division called DC Black, separating itself from the current crop of DC films. It was also a way of differentiating from Marvel." (Via @empiremagazine)" (Tweet). Retrieved August 5, 2022 – via Twitter. Schaefer, Sandy (June 13, 2018). "DC's Non-DCEU Movie Label May Be Called DC Dark or DC Black". Screen Rant. Archived from the original on November 22, 2019. Retrieved August 5, 2022. Shepherd, Jack; Graham, Jamie (August 20, 2019). "Joker movie director discusses potential sequel: "I would do anything with Joaquin Phoenix"". GamesRadar+. Archived from the original on November 22, 2019. Retrieved August 5, 2022. Chichizola, Corey (September 17, 2019). "Joker Director Todd Phillips Clarifies Sequel Comments". CinemaBlend. Retrieved August 5, 2022. Travers, Peter (October 4, 2019). "Joaquin Phoenix on the making of 'Joker'". Popcorn with Peter Travers. Retrieved August 5, 2022. Sharf, Zack (October 7, 2019). "Joaquin Phoenix Stirs 'Joker' Sequel Buzz: 'Where the Character Can Go Is Endless'". IndieWire. Retrieved August 5, 2022. Lang, Brent; Donnelly, Matt; Rubin, Rebecca (July 20, 2022). "Inside Movie Stars' Salaries: Joaquin Phoenix Nabs $20M for Joker 2, Tom Cruise Heads to Over $100M and More". Variety. Archived from the original on July 20, 2022. Retrieved February 20, 2022. Siegel, Tatiana (November 20, 2019). "'Joker' Sequel in the Works as Todd Phillips Eyes More DC Origin Movies (Exclusive)". The Hollywood Reporter. Retrieved August 5, 2022. Fleming, Jr., Mike (November 20, 2019). "Don't Dress For 'Joker' Sequel Yet; Insiders Say Todd Phillips Never Pitched Origin Film Series On Other DC Characters". Deadline Hollywood. Retrieved August 5, 2022. Mercante, Alyssa (November 21, 2019). "Todd Philips sets record straight on Joker 2: "There's not a contract for us to even write a sequel"". GamesRadar+. Archived from the original on November 22, 2019. Retrieved August 5, 2022. Sharf, Zack (January 3, 2020). "Will 'Joker' Start Its Own Movie Universe? Todd Phillips Wants Batman Film Set in Same World". IndieWire. Archived from the original on April 17, 2020. Retrieved August 5, 2022. Vary, Adam B. (June 7, 2022). "'Joker' Sequel: Todd Phillips Reveals Working Title, Joaquin Phoenix Reading Script in New Pics". Variety. Archived from the original on June 7, 2022. Retrieved August 5, 2022. D'Alessandro, Anthony (August 3, 2022). "Todd Phillips' 'Joker: Folie À Deux' Gets Fall 2024 Release Date". Deadline Hollywood. Archived from the original on August 3, 2022. Retrieved August 5, 2022. Masood, Usama (February 5, 2023). "What Is Elseworlds? Explaining James Gunn's Plan for Movies Outside the DCU". Collider. Archived from the original on February 6, 2023. Retrieved September 11, 2024. "Lady Gaga's Singing In Joker: Folie À Deux Is 'Unlike Anything I've Ever Done Before,' She Says". Empire. July 25, 2024. Archived from the original on July 26, 2024. Retrieved September 12, 2024. Patton, Tess (July 25, 2024). "'Joker 2' Director Says Lady Gaga's Harley Quinn Is Her 'Own Interpretation' Inspired by Charles Manson". TheWrap. Archived from the original on July 26, 2024. Retrieved September 12, 2024. Thomas, Carly (July 25, 2024). "Lady Gaga on Changing Her Singing Voice to Play Harley Quinn in 'Joker: Folie à Deux': "Removing the Technicality"". The Hollywood Reporter. Retrieved September 11, 2024. Sharf, Zack (July 25, 2024). "Lady Gaga Says 'Joker 2' Singing Is an 'Extension of the Dialogue' and 'Unlike Anything I've Ever Done'; Harley Quinn Is Like One of Charles Manson's Girls". Variety. Archived from the original on July 26, 2024. Retrieved September 12, 2024. Kit, Borys (June 13, 2022). "'Joker 2': Lady Gaga in Early Talks to Join Joaquin Phoenix, Todd Phillips in Musical Sequel (Exclusive)". The Hollywood Reporter. Archived from the original on June 14, 2022. Retrieved August 5, 2022. Maddison, Cooper (September 2, 2023). "Joker: Folie à Deux (2024): Dark, Gritty Exploration of the Joker's Origins". Screen Daily. Retrieved September 11, 2024. @ladygaga (August 4, 2022). "Joker: Folie à Deux 10.04.24" (Tweet). Archived from the original on August 4, 2022. Retrieved September 11, 2024 – via Twitter. D'Alessandro, Anthony (August 8, 2022). "Zazie Beetz In Talks To Return For Joker: Folie à Deux". Deadline Hollywood. Archived from the original on March 27, 2023. Retrieved September 11, 2024. Kroll, Justin (September 7, 2022). "Joker: Folie á Deux Adds Catherine Keener In Secret Role". Deadline Hollywood. Archived from the original on March 9, 2023. Retrieved September 11, 2024. Krause, Katie (October 11, 2022). "'Joker 2' Star Brendan Gleeson Calls Lady Gaga 'Sensational' as Harley Quinn (Exclusive)". Archived from the original on October 17, 2022. Retrieved September 11, 2024. Rose, Jordan, Release Date for ‘Joker’ Sequel ‘Folie À Deux’ Announced, Lady Gaga Confirms She Will Star in Film (UPDATE), Complex Gonzalez, Umberto (December 10, 2022). "'Joker 2': Joaquin Phoenix Returns in First Look at Sequel (Photo)". TheWrap. Retrieved December 10, 2022. Zilko, Christian (June 24, 2023). "'Joker: Folie à Deux' Cinematographer Says Sequel Was Influenced by Coppola's Flop Musical". IndieWire. Archived from the original on June 24, 2023. Retrieved September 12, 2024. Saveedra, John (March 5, 2023). "Joker 2 Set Photos and First Footage Reveal Joaquin Phoenix's New Clown Suit". Den of Geek. Archived from the original on March 5, 2023. Retrieved September 12, 2024. Zimmerman, Amy (March 27, 2023). "Little Monsters Crashed Lady Gaga's Big Joker 2 Scene". Vulture. Archived from the original on March 27, 2023. Retrieved September 12, 2024. Connolly, John (March 23, 2023). "Has the Joker been spotted in Belleville? Here's the latest". North Jersey Media Group. Archived from the original on March 24, 2023. Retrieved March 28, 2023. Sharf, Zack (April 3, 2023). "Lady Gaga, Joaquin Phoenix Dance and Smoke on the 'Joker' Stairs While Filming 'Folie à Deux' (PHOTOS)". Variety. Archived from the original on April 3, 2023. Retrieved September 12, 2024. Gajewski, Ryan (April 5, 2023). "Todd Phillips Celebrates 'Joker' Sequel Wrapping With New Photos of Joaquin Phoenix, Lady Gaga". The Hollywood Reporter. Archived from the original on April 5, 2023. Retrieved September 12, 2024. Mendelovich, Yossy (October 18, 2023). "Joker: Folie à Deux Will Be Another ARRI 65 Masterpiece". Y.M. Cinema. Archived from the original on November 17, 2023. Retrieved September 12, 2024. Rangel, Felipe (December 19, 2023). "James Gunn Reveals His Role In The Batman 2 & Joker Sequel". Screen Rant. Archived from the original on December 25, 2023. Retrieved September 12, 2024. Anthony D'Alessandro, No One’s Laughing Now: ‘Joker Folie à Deux’ Falls Down With $39M Opening: How The Sequel Went Sideways – Sunday Box Office, Deadline, ‏2024-10-06 (באנגלית אמריקאית) "Joker: Folie À Deux". Industrial Light and Magic. Retrieved September 12, 2024. "Joker: Folie a Deux (2024)". Soundtrack.Net. Archived from the original on February 11, 2023. Retrieved September 12, 2024. Davis, Clayton (March 22, 2024). "'Joker 2' Musical Details Revealed: At Least 15 Cover Songs, Original Tracks May Be Added (EXCLUSIVE)". Variety. Archived from the original on March 22, 2024. Retrieved September 12, 2024. Tartaglione, Nancy (June 18, 2024). "Warner Bros Blows Away CineEurope With Fresh 'Twisters' Footage, Lights Up New 'Joker: Folie A Deux' Trailer". Deadline Hollywood. Archived from the original on June 18, 2024. Retrieved September 12, 2024. Rubin, Rebecca (June 17, 2024). "Francis Ford Coppola's Megalopolis Lands at Lionsgate for U.S. Release After Divisive Cannes Premiere". Variety. Archived from the original on June 17, 2024. Retrieved September 12, 2024. Carras, Christi (April 10, 2024). "'Joker 2' trailer: Joaquin Phoenix and Lady Gaga lead twisted, musical fever dream". Los Angeles Times. Archived from the original on April 10, 2024. Retrieved September 12, 2024. Rubin, Rebecca (April 9, 2024). "'Joker 2' Trailer: Lady Gaga and Joaquin Phoenix Unleash Bad Romance in Thrilling First Footage". Variety. Archived from the original on April 10, 2024. Retrieved September 12, 2024. Fuster, Jeremy; Kaloi, Stephanie (April 9, 2024). "'Joker 2' Trailer: Lady Gaga Makes Her Bow as Harley Quinn in Musical Sequel | Video". TheWrap. Archived from the original on April 10, 2024. Retrieved September 12, 2024. Sharf, Zack (April 11, 2024). "'Joker 2' Trailer Launches to 167 Million Views in 24 Hours, Giving Warner Bros. Its Biggest and Most-Talked About Trailer Since 'Barbie' (EXCLUSIVE)". Variety. Archived from the original on April 11, 2024. Retrieved September 12, 2024. Anthony D'Alessandro, ‘Joker: Folie à Deux’ Gets ‘D’ CinemaScore, 1/2 Star On PostTrak On Way To $47M Opening: No One’s Laughing Now – Saturday Box Office, Deadline, ‏2024-10-05 (באנגלית אמריקאית) Rebecca Rubin,Brent Lang, Box Office: ‘Joker 2’ Stumbles With Lackluster $40 Million Debut, Variety, ‏2024-10-06 (באנגלית אמריקאית) Home, CinemaScore (באנגלית אמריקאית) Joker: Folie à Deux, Rotten Tomatoes (באנגלית) "Joker: Folie à Deux". Rotten Tomatoes. Fandango Media. Retrieved September 12, 2024. "[https://www.metacritic.com/movie/joker-folie-a-deux Joker: Folie à Deuxפ". Metacritic. Fandom, Inc. Retrieved September 12, 2024. Wilding, Josh (September 4, 2024). "Joker: Folie à Deux Review Roundup: Here's What Critics Are Saying About DC's Musical Sequel". Comic Book Movie. Retrieved September 12, 2024. Hammond, Pete (September 4, 2024). "'Joker: Folie À Deux' Review: Joaquin Phoenix And Lady Gaga In Todd Phillips' Brilliant Musical Return To A World Of Madness – Venice Film Festival". Deadline Hollywood. Retrieved September 12, 2024. Bibbiani, William (September 4, 2024). "'Joker: Folie à Deux' Review: Joaquin Phoenix Is Daring, Pathetic in Todd Phillips' Impressively Odd Sequel". TheWrap. Retrieved September 12, 2024. Macnab, Geoffrey (September 4, 2024). "Joker: Folie à Deux, Venice review: Just as bleak and daring as the original". The Independent. Retrieved September 12, 2024. Ehrlich, David (September 4, 2024). "'Joker: Folie à Deux' Review: Todd Phillips' Musical Sequel Feels Like It's Bad on Purpose". IndieWire. Retrieved September 12, 2024. Rooney, David (September 4, 2024). "'Joker: Folie à Deux' Review: Frustrating Sequel Is Most Electric When Joaquin Phoenix and Lady Gaga Sing, Dance and Romance". The Hollywood Reporter. Retrieved September 12, 2024. Gleiberman, Owen (September 4, 2024). "'Joker: Folie à Deux' Review: Joaquin Phoenix and Lady Gaga Star in a Cracked Jukebox Musical — but It Doesn't Let Joker Be Joker Enough". Variety. Retrieved September 12, 2024. Ross, Rafa Sales (September 4, 2024). "'Joker: Folie à Deux' Review: This Sequel May Cost Phillips Some Fans, But It Will Convert the Agnostics (Venice)". The Playlist. Retrieved September 12, 2024. Robbie Collin, ‏Joker: Folie à Deux: Joaquin Phoenix’s disturbing, twisted sequel doesn’t go Gaga enough, The Telegraph Tinoco, Armando (June 5, 2023). "Golden Trailer Awards Nominations List: Stranger Things, Black Panther: Wakanda Forever, Ted Lasso & Glass Onion: A Knives Out Mystery Among Most Nominated". Deadline Hollywood. Archived from the original on June 5, 2023. Retrieved September 13, 2024. Pedersen, Erik (June 29, 2023). "Golden Trailer Awards: Cocaine Bear, Only Murders in the Building & Oppenheimer Among Top Winners – Full List". Deadline Hollywood. Archived from the original on June 30, 2023. Retrieved September 13, 2024. "The GTA24 Nominees" (PDF). Golden Trailer Awards. Archived (PDF) from the original on August 21, 2024. Retrieved September 13, 2024. Schreur, Brandon (May 30, 2024). "Full 2024 Golden Trailer Awards Winners List: Deadpool & Wolverine Wins Big". ComingSoon.net. Archived from the original on August 21, 2024. Retrieved September 13, 2024. "Hollywood Creative Alliance Announces the Nominees for the 2024 Astra Midseason Movie Awards" (Press release). Hollywood Creative Alliance. July 1, 2024. Retrieved September 13, 2024. @TheAstraAwards (July 3, 2024). "The Astra Midseason Award for the Most Anticipated Movie for the 2nd Half of 2024 goes to... Joker: Folie à Deux Runner-Up: Deadpool and Wolverine #AstraAwards #AstraMidseasonMovieAwards #TheAstras #joker2 #jokerfolieadeux" (Tweet). Retrieved September 13, 2024 – via Twitter. "Collateral awards of the 81st Venice Film Festival". La Biennale. Retrieved September 13, 2024.